Լիբանանցի ծանօթ լրագրող Նիքոլա Նասիֆ, որ այս նիւթին մասին բովանդակալից յօդուած մը հրապարակած է «Ալ Ախպար» պարբերականին մէջ՝ նկատել տուած է, որ կառավարութեան կազմութեան յետաձգումը ընդվզումի ալիք բարձրացուցած է խորհրդարանի նախագահ Նեպիհ Պըրրիի շրջանակներուն մօտ։ Ան այս առումով բովանդակալից զրոյց մը ունեցած է շիի Պըրրին հետ, որ իր կարգին յայտարարած է, թէ Հարիրի ինքնակամ կերպով «կը ձգձգէ» երկրին համար մեծ անհրաժեշտութիւն ներկայացնող խնդիրը։ Խորհրդարանի նախագահը նաեւ «բաց թեքստ»ով ըսած է, որ իր համբերութիւնը երկար չէ եւ կրնայ յառաջիկայ օրերուն հատնիլ։